**भारत सरकार**

मानव संसाधन विकास मंत्रालय

स्‍कूल शिक्षा एवं साक्षरता विभाग

**राज्‍य सभा**

अतारांकित प्रश्‍न संख्‍या: 3116

उत्‍तर देने की तारीख: 22.03.2018

**14 से 18 आयु वर्ग में साक्षरता दर का आकलन**

**3116. श्री तिरुची शिवाः**

क्या मानव संसाधन विकास मंत्री यह बताने की कृपा करेंगे किः

(क) क्या सरकार ने 14 से 18 आयु वर्ग में साक्षरता की दर का आकलन करने के लिए कोई सर्वेक्षण या अध्ययन करवाया है;

(ख) 14 से 18 आयु वर्ग में बीच में पढ़ाई छोड़ने वालों का प्रतिशत कितना है; और

(ग) 14 से 18 आयु वर्ग में कौशल विकास को बढ़ावा देने के लिए मंत्रालय द्वारा क्या कदम उठाए गए हैं?

**उत्तर**

**मानव संसाधन विकास मंत्रालय में राज्‍य मंत्री**

**(श्री उपेन्‍द्र कुशवाहा)**

(क): जी, नहीं।

(ख): यूडीआईएसई डेटा 2015-16 के अनुसार, माध्‍यमिक स्‍तर पर वार्षिक औसत ड्रापआउट दर 17.06 और वरिष्‍ठ माध्‍यमिक स्‍तर पर 1.56 प्रतिशत है।

(ग): प्रौढ़ शिक्षा और कौशल विकास के लिए एनजीओ/संस्‍थाओं/एसआरसी की सहायता से संबंधित केन्‍द्रीय क्षेत्र योजना के तहत, 15 से 35 आयु वर्ग के लिए अशिक्षित/नए शिक्षितों और उन व्‍यक्‍तियों जिनको 8वीं तक की शिक्षा का प्रारंभिक ज्ञान है, को व्‍यावसायिक और कौशल प्रशिक्षण प्रदान करने का प्रावधान है।

आरएमएसए के तहत, माध्‍यमिक और उच्‍चतर माध्‍यमिक शिक्षा के व्‍यावसायीकरण घटक के कार्यान्‍वयन का उद्देश्‍य मांग आधारित सक्षमता, माड्यूलर व्‍यावसायिक पाठ्यक्रम के जरिए युवाओं की नियोजनीयता को बढ़ाना, मल्‍टी-एंट्री, मल्‍टी-एक्‍जिट शिक्षा अवसर और योग्‍यता में उर्ध्‍व गतिशीलता/ अंतरणता के प्रावधान के माध्‍यम से उनकी प्रतिस्‍पर्धात्‍मकता बनाए रखना, शिक्षित और नियोजनीयता के बीच अंतर समाप्‍त करना, और माध्‍यमिक स्‍तर पर ड्रापआउट दर कम करना और अकादमिक उच्‍चतर शिक्षा पर दवाब कम करना है।

**\*\*\*\*\***